אגדה עם כנפיים

אגדה עם כנפיים (באנגלית: Legend of the Guardians: The Owls of Ga'Hoole, תרגום מילולי: אגדת השומרים: הינשופים של גא'הול) הוא סרט הרפתקאות-פנטזיה אפי אמריקאי-אוסטרלי בהנפשה ממוחשבת מ-2010, שבוים על ידי זאק סניידר. תסריט הסרט, אשר מבוסס על סדרת הספרים השומרים של גא'הול מאת הסופרת קתרין לסקי, נכתב על ידי ג'ון אורלוף ואמיל שטרן. הביקורות לסרט היו מעורבות והכנסות הסרט עומדות על 140 מיליון דולר.

עלילת הסרט
סורן הוא זכר תנשמת לבנה שמוקסם מסיפוריו האפיים של אביו, על להקה מיתית של לוחמים מכונפים שלחמו בקרב גדול כדי להציל את דורסי הלילה כולם מכליה על ידי כוחות הרשע "הטהורים", תנשמתיים גזענים המבקשים לשעבד את יתר המינים. בעוד שסורן חולם שיום אחד יצטרף לגיבוריו, אחיו קלאד, לועג לו וכמה לצוד, לעוף ולמצוא חן בעיני האב שמעדיף את האח הצעיר מבין השניים.

קנאתו של קלאד מביאה לתוצאות איומות הגורמות לשני הינשופים ליפול מביתם שעל העץ הישר לציפורניהם של "הטהורים". עכשיו הכל בידי סורן שצריך להחליט האם הוא מנסה לברוח בעזרתם של הינשופים הצעירים.

מדבבים
מדבבים באנגליתמדבבים בעבריתדמויותזניםאודותג'ים סטרג'סלירון לבסורןתנשמת לבנההפרוטגוניסט הראשי אשר אוהב את סיפורי השומרים האגדיים וחולם לפגוש אותםאמילי ברקלילורן סבירגילפיינשוף שדוניפוגשת בסורן לאחר שנחטפו והופכת לחברתו הטובהריאן קוואנטןמיכאל עינבקלאדתנשמת לבנהאחיו הקנאי של סורן אשר נהפך לחייל בצבא הטהוריםדייוויד ונהםדן קיזלרדיגרכוס המחילותחברם של סורן וגילפיאנתוני לפגליהצביקה פורמןדמדומיםלילית אפורהידידו של דיגר אשר גם מצטרף לסורן וגילפיהלן מירןלימור שפיראניירהתנשמת לבנהמלכת צבא הטהוריםג'פרי ראשדב רייזראזלבילינשוף צווחןמנהיג צבא שומרי גא'הול בדימוס ומושא הערצתו של סורןג'ואל אדגרטוןיורם יוספסברגמקור-ברזלתנשמת מפויחת גדולהאויבו המושבע של אזלביל, בן זוגה של ניירה ומלך צבא הטהורים אשר חובש מסכת ברזל על פניוהוגו ויבינגיואב בר-לבגרימבלינשוף בוריאלעוזר לסורן וגילפי לברוח ונהרג על ידי ניירהצביקה שוורצברגנוקטסתנשמת לבנהאביהם של סורן, קלאד ואג'לנטיןאסי דייוויסחגית דסברגמארלהאימם של סורן, קלאד ואג'לנטיןאדריאן דפאריהלורה שופובאג'לנטיןאחותם הצעירה של קלאד וסורןמרים מרגוליסנורה כהןפלית'יברנחשיל ברהמיניהמטפלת של סורן, קלאד ואג'לנטיןסם נילעמי מנדלמןאלמירלילית אפורהמרגל של מקור-ברזלסשה הורלרנורית בנאי קורןסטריקס סטרומהינשוף שדותשומרת בצבא גא'הולאבי קורנישרונה בקרמןאוטוליסהתושבת בעץ הגדול של גא'הול אשר סורן מתאהב בהריצ'רד רוקסבורויואב יפתבורוןאוח השלגהמלך של גא'הולדבורה-לי פורנסאורנה כץבאראןהמלכה של גא'הול ובת זוגו של בורוןבארי אוטויהויכין פרידלנדרהקיפודןקיפודןעוזר לחבורה להגיע לגא'הוללי וואנלגדי לויג'טינשוף עציםחייל בצבא הטהורים, בן דודו של ג'אטאנגוס סמפסוןאוהד שחרג'אטחייל בצבא הטהורים, בן דודו של ג'טביל האנטרעפרון אטקיןבובואוח וירג'יניהנפח בעץ הגדול של גא'הול

 הפקה 

 פיתוח 
ביוני 2005, חברת האחים וורנר רכשו את הזכויות להפקת סרט בהנפשה ממוחשבת לסדרת הספרים "השומרים של גא'הול" (Guardians of Ga'Hoole) מאת הסופרת קתרין לסקי. מפיק הקולנוע דונלד דה ליין היה אמור להפיק את הסרט בעוד לסקי תכתוב את התסריט. באפריל 2008, זאק סניידר מונה כבמאי, זארה נלבנדיאן נכנס לתפקיד המפיק ותסריט חדש נכתב על ידי ג'ון אורלוף ואמיל שטרן. יצור הסרט החל באוסטרליה בפברואר 2009.

 הנפשה 
תהליך ההנפשה של הסרט התרחש במטה של Animal Logic בסידני, אוסטרליה. צוות של למעלה מ-500 אמנים, טכנאים וצוות תמיכה נאסף כדי לעצב ולהחיות 15 מינים ייחודיים של ינשופים, כמו כן גם יצורי יער אחרים כגון נחשים, עורבים, עטלפים, מרבה רגליים, דבורים, חיפושיות, עש, סרטן נזיר, שד טסמני, וקיפודן.

רצף הקרדיטים המונפשים מציג את הרפתקאותיהם של סורן, גילפי, דיגר ודמדומים כפי שסופרו על ידי הינשופים הצעירים כאילו הם מציגים תיאטרון צלליות בעץ הגדול. את הרעיון הזה הגתה פליסיטי קונן והוא לקח כשלושה חודשים להנפיש. קונן רצתה שהרצף יהיה ניסוי שובב בדו-ממד ובתלת-ממד, מכיוון שצורת הסיפור הקלאסית של בובות הצלליות היא מדיום דו-ממדי. הקרדיטים תוכננו כך שיהיו קריאים ללא משקפי תלת־ממד.

 ליהוק 
חלק גדול מקאסט השחקנים הוכרז בחודשים הראשונים של 2009. יו ג'קמן, הוגו ויבינג וראיין קוואנטן הוכרזו בינואר; ג'ים סטרג'ס, ג'פרי ראש, רייצ'ל טיילור ודייוויד ונהם בפברואר; ואמילי דה רייבין במרץ. שאר צוות השחקנים הוכרז בנובמבר 2009, כולל אמילי ברקלי, אבי קורניש, ג'יי לאגאיה, מרים מרגוליס, הלן מירן וסם ניל שהחליף את יו ג'קמן בתפקיד אלמיר. עם זאת, כמו ג'קמן, גם רייצ'ל טיילור ואמילי דה רייבין כבר לא היו בסרט. גם ג'יי לאגאיה, אשר תוכנן לדובב את דמדומים, הוחלף לבסוף באנתוני לפאליה.

 הפצה 
אגדה עם כנפיים יצא לאקרנים בבתי בקולנוע בשנת 2010 בישראל ב-23 בספטמבר, בארצות הברית ב-24 בספטמבר ובאוסטרליה ב-30 בספטמבר.

 מדיה ביתית 
ה-DVD משנת 2010 כלל תוכנית דוקומנטרית על ינשופים בשם המגנים האמיתיים של הארץ (True Guardians of the Earth), בהשתתפות אורניתולוגים ופעילי איכות הסביבה, ומוגשת על ידי השחקן ילד ריקו רודריגז והדמות של דיגר הכוס המחילות (בדיבובו של דייוויד ונהם). בנוסף נכלל גם ב-DVD הסרט הקצר Fur of Flying,  בכיכובם של הדמויות וייל אי. קויוטי ורוד ראנר.

 משחק וידאו 
האחים וורנר אינטרקטיב אנטרטיימנט שחררו משחק וידאו המבוסס על הסרט לפלטפורמות Wii ,Xbox 360, פלייסטיישן 3 ונינטנדו DS ב-14 בספטמבר 2010. המשחק פותח על ידי אולפני Krome עבור Wii ,Xbox 360 ופלייסטיישן 3 בעוד שגרסת הנינטנדו DS הייתה פיתוח של Tantalus Media.

הכנסות
הסרט עלה לאקרנים בארצות הברית ב-24 בספטמבר 2010. בסוף השבוע הראשון להקרנתו הכניס הסרט 16.1 מיליון דולר ודורג מתחת לסרט "וול סטריט: הכסף מדבר". בתוך כעשרה ימים הכניס הסרט כ-31 מיליון דולר בארצות הברית וכ-140 מיליון דולר ברחבי העולם.

קישורים חיצוניים






 הערות שוליים 

קטגוריה:סרטי 2010
קטגוריה:סרטי זאק סניידר
קטגוריה:סרטי הנפשה אוסטרליים
קטגוריה:סרטי אנימציה ממוחשבת
קטגוריה:סרטי הרפתקאות אמריקאיים
קטגוריה:סרטים אמריקאיים מבוססי ספרים
קטגוריה:סרטים על עופות
קטגוריה:סרטי האחים וורנר